# American Life (песен)

### от Уикипедия, свободната енциклопедия

„American Life“ (на български: Американски живот) е името на песен от албума на Мадона със същото име. Излиза във формат сингъл през март 2003. Текстът на песента е критика към американския начин на живот. Острата критика от речитативната (рап) част на песента е препратка към рапирането на Дебора Хари в песента „Rapture“ на Blondie, като по този начин показва и уважението си към нея. Песента не е добре приета от критиците на поп музика поради силно изразените електронни елементи и слаба мелодичност.

Копродуцент и съавтор на песента е Мируейс Ахмадзе.

Към песента има и заснет клип, който в последствие претърпява много промени. Идеята на клипа е да покаже жестокостите на войната в Ирак и да осмее (във финалните кадри) Джордж Буш. Малко преди премиерата са отрязани най-бруталните кадри. Една седмица след като влиза в ротация по музикалните канали тя е свалена по решение на самата Мадона, тъй като тя решава, че посланието, макар и смекчено, е прекалено директо. От тогава по телевизиите се завърта нов клип показващ Мадона на фора на знамената на държавите, подкрепящи настъплението на САЩ в Ирак.

Взето от „http://bg.wikipedia.org../../../a/m/e/American_Life_%28%D0%BF%D0%B5%D1%81%D0%B5%D0%BD%29_0274.html“.

Категория: Песни на Мадона

##### Views

- Статия
- Беседа
- Текуща версия

##### Търсене

##### На други езици

- English
- Español
- Italiano
- Suomi